runetrust/blame-folketinget-dk huggingface dataset:
Jan E. Jørgensen (V), 2012-10-03:
Når der ikke er en procedure i Statsministeriet og heller ikke har været en procedure og man heller ikke påtænker at indføre en sådan procedure, så må jeg gå ud fra, at når hr. Henrik Sass Larsen fik besked om, at der var foretaget et sådant sikkerhedstjek af Politiets Efterretningstjeneste, og han også fik at vide, hvad der stod i sikkerhedstjekket, og oven i købet også fik udleveret sikkerhedstjekket, dog i første omgang med pålæg om ikke at offentliggøre sikkerhedstjekket, har det jo været i strid med de procedurer, der var i Statsministeriet.
Karen J. Klint (S), 2015-02-26:
Men vi har i hvert fald ikke udhulet forældreansvaret her, men har netop tydeliggjort det, og det er også tydeliggjort på den måde, at hvis et forældrepar ikke ser sig i stand til at give samtykke til en behandling, der rummer magt over for et barn, kan de jo sige nej dertil, og så er det de samme spilleregler som for voksne, der gælder.
Pernille Blach Hansen (S), 2005-03-29:
Der er mange ting her, som det er væsentligt at kigge på, og vi er også interesserede i at høre ministerens begrundelse for, hvorfor der gene relt åbnes op for, at andre institutioner, herunder private, kan byde ind som udbydere af de grundlæggende SOSU-uddannelser, og tilmed – står der i lovforslaget – kan kræve betaling for deltagelse i undervisningen, hvis der ikke modtages statstilskud.
Peter Hummelgaard Thomsen (S), 2016-12-19:
Men vil den radikale ordfører så ikke venligst give mig et svar på det, jeg også forsøgte at stille spørgsmål om, jeg tror, det var torsdag og fredag i sidste uge, da vi sidst havde den her diskussion: Hvorfor er det så, at den radikale partileder, hr. Morten Østergaard, i et interview i Euroman sidste sommer nærmest hoverer eller stolt erklærer, at den daværende statsminister og den daværende finansminister forsøgte at presse ham til at finde en dagpengeaftale tilbage i efteråret 2014, og jeg citerer igen: Så tænker man, at det skal blive løgn.
Benny Engelbrecht (S), 2021-10-13:
Jeg vil bare sådan i udgangspunktet sige, at jeg normalt ikke kommenterer på igangværende forhandlinger, men i det her tilfælde er det jo sådan, at når der aktivt bliver stillet spørgsmål af et af de involverede partier, som er med i aftalen, i sagen, så kan jeg jo ikke tilbageholde informationer, og det vil også være min tilgang fremadrettet.
Elsebeth Gerner Nielsen (RV), 2003-09-04:
Det vil f.eks. være nyttigt for regeringen at lytte til en hr. Eyvind Vesselbo og en hr. Troels Lund Poulsen, som har udtrykt stor betænkelighed ved den uanstændige måde, som den danske stat behandler de voldsramte kvinder med midlertidig opholdstilladelse på. Nyttigt kan det også være for regeringen at læse sin egen vedtagelse endnu en gang, nemlig at man vil fastholde og videreføre en klar og konsekvent retspolitik, herunder en hård og konsekvent indsats mod vold, voldtægt og andre overgreb mod mennesker.
Morten Helveg Petersen (RV), 1998-06-11:
Det vil ligestille de forskellige områder, idet forskellen i udviklingen af henholdsvis omsætning og overskud har betydet en forfordeling af blandt andet de alment kulturelle formål, De Samvirkende Invalideorganisationer, de landsdækkende oplysningsforbund og de sygdomsbekæmpende organisationer.
Mette Thiesen (NB), 2021-03-02:
Men jeg synes, det er en kærkommen mulighed for igen at drøfte tilsyn; det har vi jo gjort i Social- og Indenrigsudvalget – som det hed før, nu hedder det Social- og Ældreudvalget – både på socialområdet, og så har vi også i Sundheds- og Ældreudvalget drøftet det her med tilsyn.
Pia Kjærsgaard (DF), 2003-10-09:
Men så vil jeg godt spørge hr. Frank Jensen: Anerkender man nu i Socialdemokratiet, at man har påført det danske samfund et problem, et problem, som er gjort op til, at de samfundsøkonomiske konsekvenser ved manglende integration kommer til at beløbe sig til 33 mia. kr. inden for en meget kort periode?
Morten Østergaard (RV), 2011-06-21:
Efterfølgende har vi også i Finansudvalget i forbindelse med behandlingen af aktstykket klart udtrykt vores kritik, og den kommer så også til udtryk i det beslutningsforslag, vi nu, et meget stort mindretal i Folketinget, har fremsat i det håb, at der forhåbentlig i Folketinget er et flertal, der vil forhindre regeringen og Dansk Folkeparti i at påføre Danmark den blamage, som den her sag har udviklet sig til.
Eigil Andersen (SF), 2005-06-01:
De tal, der er hidtil – og jeg har talt med uddannelseslederne både i Århus og i København – viser, at cirka halvdelen ikke kommer i gang med noget andet, og det er selvfølgelig, fordi det er et hårdt slag i ansigtet at få, at man bliver stoppet midt i noget konstruktivt, som man er i gang med.
Astrid Krag (S), 2013-01-31:
Det vil fru Jane Heitmann jo også se i den artikel fra Dagens Medicin, som er afsæt for det her, nemlig at man siger i Region Syddanmark, hvor man topper listen med langvarige bæltefikseringer – og lad os lade være med at snakke om den politiske farve og ledelsen dér, det synes jeg er plat – at man tager det alvorligt; at man ikke mener, det er tilfredsstillende; at man faktisk mener, at det er et behandlingsnederlag, når man må anvende tvang.
Klaus Hækkerup (S), 2008-03-28:
Faktisk er det sådan, at hvis man vil indføre en trængselsafgift i byerne, har man principielt i hvert fald to forskellige muligheder, nemlig enten at indføre bompenge, hvor man lægger en ring rundt om byen, som folk betaler for at krydse - det er det, der findes i Sverige - eller også har man den mulighed, at man kan have et GPS-baseret system, hvor folk betaler for, hvor meget de kører, hvilke veje de kører på, og hvilke tidspunkter de kører på.
Jakob Ellemann-Jensen (V), 2019-04-04:
Og når man remser ikke bare partierne, men vores fem nationalparker op, så tror jeg, at det hos os alle med det samme fremkalder billeder af store, fantastiske landskaber og store, fantastiske naturområder: Thy, Mols Bjerge, Vadehavet, Skjoldungernes Land og Kongernes Nordsjælland.
Ole Stavad (S), 2007-03-29:
Hvis nu finansministeren eksempelvis holdt sig til det forslag til vedtagelse, som fire partier i fællesskab har fremsat, hedder det jo netop: »Endvidere opfordres til, at aftalen styrker det kommunale selvstyre, ved at regeringen afstår fra/afskaffer unødig detailregulering.«
Flemming Hansen (KF), 1999-11-17:
Og for nu at skatteministeren kan diskutere med den forrige skatteminister og hr. Jacob Buksti, så husker jeg vistnok ret, når jeg siger, at det, de borgerlige partier måtte æde, og som vi ikke var glade for at æde, var, at vi måtte afgive særlig indkomstskat på genvundne afskrivninger.
Kristian Thulesen Dahl (DF), 2002-03-19:
: Min opfattelse af de grønne afgifter er, at de har belastet de små indkomster ganske voldsomt, må jeg nok sige, og derfor synes jeg, at den facon med, at man har hældt så mange store ting i de grønne afgifter og forhøjet dem, virkelig har gjort det svært for dem med de små indkomster, for de tager altså lige så meget bad som direktøren.
Henning Hyllested (EL), 2018-12-11:
Det var noget af det, som vi diskuterede meget, og som vi også helt klart, hvad skal man sige, brød på, altså netop det, at vi ikke kan få nogen måltal, men det kan jeg jo godt forstå, hvis Dansk Folkeparti faktisk har den opfattelse, at teknologineutralitet altså også indbefatter, at grøn omstilling godt kan omfatte benzin- og dieselbiler.
Zenia Stampe (RV), 2025-01-09:
Altså, jeg kan godt sige, at hver uge, når jeg kigger i min kalender og ser, at åh, der er sådan en dag med x antal beslutningsforslag, som simpelt hen er spild af vores tid, enten fordi regeringen er på bolden og det bare er ren markering, eller også fordi det simpelt hen bare er useriøst og ikke gennemarbejdet, tænker jeg: Øv.
Charlotte Dyremose (KF), 2008-12-11:
Nu siger fru Pernille Vigsø Bagge så, at man kunne gøre alt muligt med at sørge for, at alle seminarierne udbyder de her ting, men det, jeg sådan lige mangler, er, at der i SF's finanslovudspil eller i SF's seneste uddannelsesudspil stod noget konkret om det her.
Leif Mikkelsen (V), 2003-01-09:
Når loven alligevel er vigtig er fremføre, skyldes det, at forslaget vil give bedre muligheder for at skabe investeringer i f.eks. innovative udviklingsvirksomheder, hvor ekspertisen til at følge disse virksomheder bedre samles i en investeringsforening end i flere pensionsselskaber.
Jørn Dohrmann (DF), 2004-05-13:
Nu er hr. Keld Albrechtsen her ikke lige nu, men ellers vil jeg sige til ham, at det står tydeligt for enhver, at det koster arbejdspladser. Om det koster 27.000 arbejdspladser, eller om det koster 17.000 arbejdspladser, er sådan set ligegyldigt for hr. Keld Albrechtsen og for resten af venstrefløjen.
Per Clausen (EL), 2011-03-29:
Nu er det jo sådan, at f.eks. lønnen for en stor del af de offentligt ansatte kvinder er aftalt i overenskomster, hvor det offentlige – regeringen, kommunalbestyrelser gennem KL, regioner gennem Danske Regioner – spiller en rolle og er med til at forhandle de her lønninger og derfor også har en mulighed for at påvirke, hvordan lønrelationerne skal være inden for den offentlige sektor.
Henning Hyllested (EL), 2014-05-08:
Vi må jo heldigvis konstatere, at hele cabotagespørgsmålet er kommet højt op på dagsordenen, og det synes jeg først og fremmest vi kan takke 3F, godschaufførerne, godschaufførernes landsklub, en række vognmandsorganisationer som DTL og FDL og såmænd også politikere i det her Ting for er sket.
Jann Sjursen (KRF), 2000-09-06:
Der har været talt meget om historien i debatten i dag og specielt de fredsvisioner, som var det bærende for EU's fædre, da man grundlagde Kul- og Stålunionen i sin tid, og det synes jeg sådan set også er på sin plads at få fremdraget i en debat som denne, men jeg synes også, det er på sin plads at nævne, at historisk set er møntunioner kun lykkedes, hvis der har været en politisk union forud.
Karina Due (DF), 2017-11-15:
Vi har set eksempler på det f.eks. i Horsens, hvor Venstre i foråret var med til at åbne op for flygtningekvinder, der kunne få kønsopdelt svømning, og senest har Venstre i Horsens afvist DF's krav om at udfase halalkød i Horsens Kommunes institutioner.
Mette Frederiksen (S), 2023-02-07:
For det er klart, at hvis man går ud og siger, at der kan laves massive skattelettelser inden for den almindelige offentlige økonomi, som allerede er kendt, uden at gøre os dygtigere eller rigere på den ene eller den anden måde, ja, så vil der da, når du så skal ud at finansiere det, være en risiko for, at det vil betyde forringelser.
Mette Frederiksen (S), 2024-10-03:
Jeg tror egentlig, jeg vil nøjes med at svare på den del, der handler om Carolineskolen, men måske bare lige tilføje, at det med »hjem til rød blok« og pension og tilbagetrækning jo ikke er helt så enkelt, fordi i hvert fald et af de partier, SF regner med i de 90 røde mandater, er imod Arnepensionen.
Flemming Møller Mortensen (S), 2022-05-11:
Vi var enige om, at det ville være naturligt og nyttigt at indføre en årlig redegørelsesdebat for at kunne tage temperaturen på udviklingssamarbejdet og skabe fornyet opmærksomhed, og det er det, vi gør nu, og det er jeg virkelig, virkelig taknemlig for.
Svend Auken (S), 1997-11-27:
G 77-landenes forslag til protokol støtter den europæiske målsætning om reduktioner for Annex-1-landene på 7,5 pct. i år 2005 og 15 pct. i 2010, og så ønsker man en yderligere samlet reduktion på 35 pct. i år 2020.
Benedikte Kiær (KF), 2010-04-08:
Med hensyn til de bemærkninger, der er faldet om prisen for maden og om, hvad man kan gøre ifølge de gældende regler, har det både fra Socialdemokraterne og Socialistisk Folkeparti været fremme, at det bliver godt med et loft, fordi kommunerne hidtil har kunnet skrue priserne op.
Jens Rohde (KD), 2021-05-21:
Det er nogle af de arbejdsmarkedspolitiske initiativer, vi har, og det sidste skal ses i lyset af, at vi ønsker at øge andelen af udenlandsk arbejdskraft og sænke indtjeningskravet, og så er vi nødt til at skabe den balance, at vi styrker vores fagbevægelse.
Lisbeth Bech Poulsen (SF), 2016-05-12:
Vi har selv foreslået B 195, nemlig en samlet rammelovgivning om natur og biodiversitet fra dags dato til 2027, sådan at synergier i indsatsen for vandmiljø og indsatsen for at sikre en gunstig bevaringsstatus for naturtyper og arter kan udnyttes fuldt ud.
Kristian Thulesen Dahl (DF), 2004-11-30:
Lad os nu sige, at der i Vejle havde været borgermøder, hvor der havde været massive protester, lad os sige, at aviserne havde været fyldt med protestskrivelser, lad os sige, at de havde haft underskriftindsamlinger osv., så kunne vi have haft grund til at tro, at Vejle Byråd havde handlet imod, hvad borgerne i Vejle ønskede.
Zenia Stampe (RV), 2024-02-23:
I forhold til dispensationssagerne, som jeg nævnte før, mener vi også, at det er et retssikkerhedsmæssigt problem, at ansøgerne, der søger om dispensation fra de her almene krav, ikke får en begrundelse, ikke bliver behandlet ligeligt så at sige, fordi det jo netop er politikere, der sidder og efter forgodtbefindende og personlige kæpheste og humør på dagen afgør, hvem der skal have dispensation, og hvem der ikke skal.
Keld Albrechtsen (EL), 2000-08-24:
Derfor vil jeg godt spørge statsministeren, om vi kan få et tilsagn om, at hvis den danske regering har tænkt sig, at der skal være sådan nogle nye beføjelser for EU til at harmonisere den sociale lovgivning og arbejdsmarkedslovgivningen, så får den danske befolkning en folkeafstemning om det, eller om det bare vil blive gennemført hen over hovedet på befolkningen.
Flemming Møller Mortensen (S), 2010-12-16:
Hr. Eyvind Vesselbo bruger også sin ordførertale til at sige, at kommunerne ved bedst selv, og hvis ikke de ved bedst selv, så kan de bare gøre brug af nogle private konsulentfirmaer, som kræver et vist honorar – typisk et ganske højt honorar – for at yde kommunerne en hjælp.
Naser Khader (KF), 2009-11-05:
Men fordi der er gået inflation i flygtningebegrebet, og det bliver brugt som løftestang for varige løsninger, og fordi staterne gør sig store anstrengelser for at stoppe flygtninge ved grænserne – i virkeligheden reelt for at begrænse indvandring – undergraves det enkelte menneskes ret til at søge beskyttelse uden for sit eget lands grænser.
Knud Erik Hansen (SF), 2000-03-16:
Jeg tvivler på, at det er den formulerede politik, men jeg har fornemmelsen af, at det er ved at være den reelle politik, og det er faktisk derfor, vi sidder med de problemer, vi har i dag. Det lave antal byggerier, den høje husleje i den almene sektor og gevinsterne i ejerboligsektoren betyder, at den almene sektor i dag faktisk ikke er almen.
Rune Lund (EL), 2017-03-31:
Hvis vi med en legalisering kan opnå, at forbruget ikke stiger, og hvis vi får et statskontrolleret salg, hvor der er styr på produkterne, og hvor der vil være mulighed for oplysning og kontakt til kunderne, brugerne, og dermed også bedre mulighed for en forebyggende indsats, vil de indtægter, som i dag går til organiserede kriminelle, kunne gå til statskassen i stedet for.
Peter Kofod (DF), 2025-11-05:
Tak for det, og jeg vil nu også læse spørgsmålet op: Hvad mener ministeren om, at Socialdemokratiets borgmesterkandidat i Haderslev, Marie Skødt, på kommunalbestyrelsesmødet den 28. oktober udtaler følgende om kommunens brug af en imam i forebyggelsesarbejdet: »Skal vi virkelig afvise sådan en hjælp, bare fordi den kommer fra en muslim?
Helge Adam Møller (KF), 2008-04-24:
Og derfor er det jo selvfølgelig sørgeligt, uacceptabelt, og hvad man ellers kan bruge af udtryk, at vi ikke kan få alle 47 lande med til at vedtage den reform, som man har snakket om i de sidste 4 år – det er den, der også hedder protokol 14 - men som et enkelt land modsætter sig og ikke vil ratificere; det er Rusland.
Troels Lund Poulsen (V), 2011-04-13:
Og vi må sige, at der er to veje i det her samfund: Der er den vej, som regeringen vælger at gå, med en reformpakke, som følger op på de udfordringer, der skal løses samfundsøkonomisk, og så har man den anden vej, som S og SF går, og som i bund og grund handler om øget gældsætning og en lang række gyldne løfter.
Morten Østergaard (RV), 2010-04-13:
Jeg er sådan set meget tilfreds med, at vi får lejlighed til at drøfte sagen yderligere i udvalget på foranledning af fru Colette Brix, men vil her blot understrege, at for Det Radikale Venstre er det altså helt afgørende, at vi kommer videre end det, ministeren har tilkendegivet i svarene på de spørgsmål, vi har stillet, som handler om at sikre en bedre benyttelse af de gældende udbudsregler og en større grad af overholdelse af de gældende udbudsregler, når det gælder de kommunale it-udbud. Vi noterer os naturligvis, at Konkurrencestyrelsen er i gang med en undersøgelse af de sager, der har været fremme, og som fyldte en del under førstebehandlingen af de her lovforslag og regler.
Lene Espersen (KF), 2001-04-25:
, og svaret er ikke blevet anderledes. Svaret er nemlig det, at Det Konservative Folkeparti ønsker forbeholdet afskaffet, og hr. Kristian Thulesen Dahl ved udmærket godt, at den konservative partiformand kort tid efter fik klarlagt og klargjort over for Ritzau præcis hvilken sammenhæng, tingene skulle ses i.
Jesper Langballe (DF), 2003-02-07:
Men jeg vil alligevel gerne gentage spørgsmålet: Kunne ministeren forestille sig, at der en dag stod en minister op på denne her stol med en implementeringslov, han forelagde, og sagde: Det her er noget skidt, som jeg ikke kan lide, men vi er jo desværre tvunget til det. Så vil jeg gentage, hvad jeg sagde før: Hvilken befrielse ville det ikke være, hvis det en dag skete.
Søren Pape Poulsen (KF), 2019-04-09:
På den måde balancerer vi hensynet mellem på den ene side at kunne bidrage til at forebygge indbrud og tyverier og på den anden side at sikre, at uskyldige ikke bliver udstillet på offentligt tilgængelige hjemmesider, og at vi ikke ødelægger politiets efterforskning af sagerne.
Villy Søvndal (SF), 2006-10-05:
Det er med andre ord – og det er min afsluttende bemærkning – tid til et helt andet Danmark: Et Danmark, hvor vores udenrigspolitik er ansvarlig og forstandig i bidraget til verden, så vi ikke indgår i ulovlige krige eller legitimerer torturbaser, men opbygger, uddanner og frisætter mennesker.
Thomas Skriver Jensen (S), 2025-05-21:
Hvis man har fået mellem 02 og 4 – mellem 02 og 5, hvis der ikke er en hf – er der kun én mulighed, hvis man bor rigtig langt væk fra en erhvervsskole, og det er der mange der gør, og det er at sætte sig ind i en bus og lade sig transportere meget langt.
Lisbeth Bech Poulsen (SF), 2019-12-18:
Det, der bonner positivt ud, men som ikke bliver talt med, fordi Finansministeriet ikke kan det i dag, er, når vi f.eks. afskaffer en forældrekøbsordning, eller når vi hæver bo- og gaveafgiften fra 5 pct. til 15 pct.
Sofie Carsten Nielsen (RV), 2011-12-14:
Det er altså ikke reglerne, der er noget galt med, og derfor kan jeg godt blive fristet til at gentage Berlingskes bloggere og hedengangne pressechef for De Konservative, Niels Krause-Kjærs, ord om, at nu må denne vanvittige fokusering på spindoktorer høre op.
Hans Christian Schmidt (V), 2006-05-31:
I den plan, vi har lavet om ny regulering, indgår der jo, at vi skal lave en handlingsplan, og i den indgår hensynet til bæredygtigt fiskeri, øget kvalitet og værditilvækst samt øget fokus på fiskeriets og akvakulturens rolle som regional udviklingsdynamo med miljømærkningen, hensynet til miljøet og hensynet til arterne.
Morten Bødskov (S), 2009-05-13:
For det, jeg bare i al stilfærdighed spurgte til, var: Mener finansministeren stadig det, som han mente, da han var beskæftigelsesminister i efteråret, hvor alle var enige om, at arbejdsløsheden ville blive fordoblet, at man skal halvere dagpengeperioden, for det var svaret dengang?
Søren Kolstrup (EL), 2001-03-28:
Med spørgsmålet ønskes bl.a. oplyst, hvad det er for en personkreds, der tænkes at deltage i møderne, og at dette ikke er uvæsentligt, illustreres bl.a. af følgende udtalelse fra direktør Leif Kærsgaard fra Danisco, der til Børsen den 9. marts 2001 som kommentar til, at deres GMO-roe er klar til salg, men at Danisco ikke har spor travlt med at markedsføre den, fordi efterspørgslen ikke er til stede, siger, at »Dagsordenen blev jo sat af nogle meget højtråbende mennesker med forkvaklede meninger.
Helle Thorning-Schmidt (S), 2015-03-10:
For det første vil jeg gerne om hr. Lars Løkke Rasmussens og Venstres brug af tal sige, at den som sagt er meget afslappet, for når der er nogle ting, der ikke rigtig passer, ændrer man det ikke rigtig til almindelig sprogbrug – der skal i hvert fald gå noget tid, før man ligesom tager det ind, og man indrømmer i hvert fald ikke, at man har taget gruelig fejl.
Morten Bødskov (S), 2004-11-18:
Modsat Dansk Folkeparti mener Socialdemokratiet ikke, at vi skal gøre forskel i indsatsen, for hvis man ser på den indsats, der gøres i de her boligområder, og den manglende indsats, der er gjort efter regeringsskiftet, så viser alle erfaringer, at de tiltag, der blev sat i værk op igennem 1990’erne, virker, og at de virker på begge grupper, og at det er den samme metode, man skal bruge.
Per Kaalund (S), 2004-11-11:
Yderligere står der, at der er sket en ændring af denne her paragraf også i forslaget her, hvor man forslår det ændret fra personer, der hører til det militære forsvar, til tjenestegørende militært personel, og dermed tager man personel af reserven og frivillige medlemmer af hjemmeværnet osv. og noget hjemsendt osv. ud af det.
Birthe Rønn Hornbech (V), 2003-05-05:
Men helt generelt kan det jo fastslås, at Danmark er et lille land, hvor det er svært både at være voldsramt hustru, der forsøger at gemme sig, og hvad man ellers måtte være i Danmark, så det er der altså ikke noget nyt i. Jeg synes, at vi, som justitsministeren også har lagt op til i sin fremsættelsestale, selvfølgelig skal gennemgå de spørgsmål, som vi mener der er tvivl om, som skal belyses nærmere.
Henriette Kjær (KF), 1998-10-07:
Vi har skrevet i vores finanslovoplæg, at der mangler at blive tilbageført ca. 750 mio. kr. til erhvervslivet, og det tal er ikke blevet modsagt af dem, der ellers sidder og regner på det i Finansministeriet, og heller ikke af Miljøministeriet er det tal blevet tilbagevist.
Peter Skaarup (DD), 2024-05-07:
Men det, jeg godt kunne tænke mig at spørge hr. Morten Messerschmidt om, er: Når nu den socialdemokratiske regering i 2022 får lavet en erklæring om, at man kan sende asylsøgere til Rwanda, og vi i dag står i en situation, hvor man siger, at det skal følge et europæisk spor, hvad tror hr. Morten Messerschmidt så er grunden til, at vi har de her to vidt forskellige opfattelser af Socialdemokratiets politik?
Signe Munk (SF), 2023-11-17:
Anerkender ordføreren, at Danmark er verdensførende inden for vindenergi, at i IPPC's bæredygtighedsscenarier for at nå 1,5-gradersmålet fylder vindenergi helt ekstremt meget, og at der derfor er brug for at understøtte det fuldstændig afgørende bidrag, Danmark yder til at decarbonisere både Danmark, Europa og resten af verden, og at det vil kræve flere testpladser til vindmøller i Danmark f.eks.?
Charlotte Antonsen (V), 2002-05-07:
Det er jo sådan, når man hører de forskellige ordførere, som har optrådt i dag, at det jo er en uendelig spiral, hvor det kun kan gå en vej, nemlig op, op, op, og i hvert fald har vi jo ikke fået nogen som helst form for klare svar på, om man kunne overveje at lægge låg på stigninger på skatterne på det her område.
Morten Bødskov (S), 2011-04-13:
For hvis det bare var budgetoverskridelser – i gåseøjne – kommunerne skulle indfri og rette sig efter, er det gode spørgsmål jo, hvordan det kan være, at regeringen i sin egen genopretningspakke skriver, hvad konsekvenserne af den nulvækst, man har pålagt kommunerne, er, nemlig at nulvæksten frem til 2013 af de 24 mia. kr. vil bidrage med ca. 13,5 mia. kr. Vil det sige, at finansministeren vil stå med sine rene hænder og på ingen måde tage noget medansvar for de fyringer, der sker i kommunerne?
Søren Kolstrup (EL), 1999-03-25:
Synes det borgerlige Danmark, at vi skal fortsætte med f.eks. at købe neglelak, der er fyldt med phthalater, eller en lækker lille læbestift med parfume, der rigtig har sådan lidt odeour, man kan svime over, men som det er veldokumenteret er til fare for sundheden.